སྤྱི་ལོ་ལོར་སྲིད་དབང་བཟུང་མ་ཐག་པ་ནས་སྲིད་འཛིན་དྷུ་ཏར་ཏེས་མི་ལོ་དྲུག་བཅུ་རེ་ལྔ་འཁོར་བའི་རང་གི་རྒྱལ་ཁབ་དང་ཨ་རི་བར་གྱི་མནའ་འབྲེལ་མཚམས་འཇོག་བྱ་རྒྱུ་ཡིན་པའི་བརྡ་བསྟན་ཞིང་རྒྱ་ནག་དང་མཉམ་ལས་བྱ་རྒྱུ་ཁས་བླངས།སྲིད་འཛིན་ཨོ་བྷ་མར་དམའ་འབེབས་བྱས་ཏེ་ཨ་རི་ལ་ཕྱིར་ཁ་ཕྱོགས་རྒྱུ་མིན་པའི་རྣམ་འགྱུར་བསྟན་ཡོད།འོན་ཀྱང་།མཐཪ་སྲིད་འཛིན་དྷུ་ཏེར་ཏེ་ཡིས་ཕྱོགས་གང་ལའང་མ་ཞུགས་པར་ཨ་རྒྱ་གཉིས་ཀ་ནས་ཁེ་ཕན་ལོན་ཐབས་བྱས་ཡོད།ཨ་མི་རི་ཀས་དྷུ་ཏེར་ཏེ་ཡི་མནའ་འབྲེལ་ཐོག་གི་འོས་འབབ་ཆུང་དུ་བཏང་ཡོད་ཅིང་རྒྱ་ནག་གིས་མཚོ་ཐོག་གི་རྙོག་གྲ་དང་མ་རྩའི་ཐད་ནས་དྷུ་ཏེར་ཏེ་དང་གྲོས་མཐུན་ལེགས་པོ་བྱས་ཡོད་པ་རེད།